**Odločitve**

**Logične vrednosti**

Poznamo dve logični vrednosti. To sta True in False. Vrednost True nam pove, da je nekaj res, vrednost False pa, da nekaj ni res.

**Logični izrazi**

Logični izraz je izraz, katerega vrednost je True ali False. Logične izraze tvorimo s pomočjo:

* primerjalnih operatorjev: <, >, <=, >=, ==, !=
* logičnih operatorjev: and, or, not

**Pogojni izraz**

Pogojni izraz je izraz, ki ima za vrednost eno izmed dveh podanih vrednosti, odvisno od pogoja. Za pogoj največkrat uporabimo logični izraz, lahko bi pa tudi kaj drugega. Oblika pogojnega izraza je

a **if** pogoj **else** b

**Primeri**

1. Sestavi funkcijo, ki preveri, ali je dano leto prestopno. Leto je prestopno, če je deljivo s 4 in ni deljivo s 100, ali pa je deljivo s 400.
2. Sestavi funkcijo, ki preveri, ali točka (*x*,*y*) v ravnini leži znotraj kroga s središčem v točki (*x*0,*y*0) in polmera *r*.
3. Sestavi funkcijo, ki vrne število dni v danem letu. Pazi na prestopna leta.